Nando’s groet Thuli MadonselaFoto: @PublicProtector, Twitter Die kitskosrestaurant Nando’s, bekend vir sy tong-in-die-kies-advertensies, het Donderdag op ŉ gepaste wyse Thuli Madonsela bedank vir haar werk as openbare beskermer. Madonsela, wat daarvoor bekend gestaan het dat sy nie huiwerig was om enigiemand in enige amp te ondersoek nie, se termyn as openbare beskermer verstryk vandeesweek. “Always the griller. Never the chicken. Thuli, your courage fired up South Africa.” Só lui die plakkaat wat hulle aan haar oorhandig het. Maroela Media het vroeër berig pres. Jacob Zuma het glo met regstappe begin om haar te verhoed om haar verslag oor sogenaamde staatskaping bekend te maak. Adv. Busisiwe Joyce Mkhwebane is intussen as die nuwe openbare beskermer aangestel vir ŉ periode van sewe jaar. Sy neem op 15 Oktober die leisels oor by Madonsela. From one fiery chick to another. pic.twitter.com/M68R4oFk1W — NandosSA (@NandosSA) October 13, 2016 PP @ThuliMadonsela3 “Ever the griller. Never the chicken!” @NandosSA pic.twitter.com/aHXrA02LeT — Public Protector SA (@PublicProtector) October 13, 2016